OpenLLM-France/wikimedia huggingface dataset:
# Tangled (pel·lícula de 2001)

Tangled és una pel·lícula de thriller romàntic estatunidenca del 2001 dirigida per Jay Lowi i protagonitzada per Rachael Leigh Cook, Shawn Hatosy, i Jonathan Rhys Meyers. L'argument està explicat des del final per David (Hatosy) que es va trobar incapaç de recordar què el va portar a estar a l'hospital. Mentre comença a parlar amb el detectiu (Lorraine Bracco) els esdeveniments es desenvolupen lentament. La pel·lícula parpelleja entre el present i el passat amb l'ús de flashbacks per descriure l'amistat i el triangle amorós entre David, Jenny (Cook) i Alan (Rhys Meyers).

## Argument

Quan David es fa amic d'una amiga de la universitat, la brillant i animada Jenny, no triga gaire a enamorar-se. L'Alan, però, el vell amic del David, poc fiable i amb una vida transgressora i rebel, crida l'atenció de Jenny, i els dos aviat inicien una relació problemàtica. La situació empitjora inexorablement.

## Repartiment

* Rachael Leigh Cook com a Jenny Kelley
* Shawn Hatosy com a David Klein
* Jonathan Rhys Meyers com Alan Hammond
* Lorraine Bracco com a Det. Ann Anders
* Dwayne Hill com a Det. Dennys Nagel

## Recepció

Reel Film Reviews va donar a la pel·lícula $^1$⁄$_2$ estrella i va escriure: "La pel·lícula, que en general sembla l'episodi pilot d'una sèrie de CW de lloguer baix, s'ha completat fins a cert punt. que inevitablement esdevé opressiu". Steve Rhodes d' Internet Reviews va donar la pel·lícula 2/4 i va escriure: "Tangled no està prou enredat. Quan aquest thriller lleuger funciona, és com un romanç lleugerament agradable".

## Referències

* ↑ Film review 2000 p94 "The 22-year-old actor is currently filming Tangled (aka Conspiracy of Weeds) for director Jay Lowi, with Rachael Leigh Cook and Shawn Hatosy caught up in a labyrinthine plot about a mysterious young man who is discovered lost and .."
* ↑ «Trama de Sentidos». CineCartaz.
* ↑ Tangled (2001). (1990, 2 de novembre). Recuperat el 15 de novembre de 2012 a Internet Movie Database: https://www.imdb.com/title/tt0238137/
* ↑ «Three Thrillers from Dimension - Reviews by David Nusair». Arxivat de l'original el 2011-10-21.
* ↑ http://reviews.imdb.com/Reviews/347/34737/ Plantilla:User-generated source

## Enllaços externs

* Tràiler de la pel·lícula a Vimeo
# Mas Perafita (Bescanó)

El Mas Perafita és una masia de Bescanó (Gironès) protegida com a Bé Cultural d'Interès Local.

## Descripció

Edifici de tres plantes i teulada a dues vessants. A l'interior presenta l'estructura tradicional de tres crugies paral·leles, amb la central més ampla i l'escala que mena al pis superior, on es repeteix l'esquema. La façana principal té un portal dovellat amb escut a la clau. Les finestres de la planta baixa han estat ampliades. A la part del graner hi ha tres arcs de pedra de mig punt sostinguts per pilars. Al costat dret s'hi ha adossat un gran cos amb arcuacions.

## Referències

* ↑ «Mas Perafita». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 octubre 2018].
# Nag al-Amar

Nag al-Amar és una petita ciutat a 7 km de Luxor (Egipte) on està situat l'aeroport Internacional de Luxor.
L'aeroport, que s'està ampliant, és una instal·lació senzilla, amb només dues terminals i 5 portes d'embarcament. Les arribades nacionals i internacionals ho fan a una instal·lació prefabricada.
# Nagar (Panjab)

Nagar és un poble d'Himachal Pradesh al districte de Kangra a 32° 07′ N, 77° 14′ E﻿ / ﻿32.117°N,77.233°E﻿ / 32.117; 77.233 a l'esquerra del riu Beas a uns 25 km al nord de Sultanpur. La població el 1901 era de 591 habitants. Fou la capital dels rages de Kulu els quals hi tenien un palau en un turonet mirant al darrere del riu amb una altura d'uns 300 metres, que fou després residència del subcomissionat de Kulu, i fou seriosament damnat pel terratrèmol de 4 d'abril de 1905.
Vegeu: Principat de Nagar

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Seishi Kishimoto

Seishi Kishimoto (japonès: 岸本聖史) (Nagi, 8 de novembre de 1974) és el germà bessó de Masashi Kishimoto (autor de Naruto). L'any 2007 va finalitzar la publicació de la seva obra 666Satan i l'any 2010 va finalitzar Blazer Drive a la nova revista mensual Shonen Rival.

## Referències

* ↑ Casas, Narciso; Callado, Narciso Casas. Historia y Análisis de los Personajes en el Cómic (en castellà). Bubok, 2015-01-22, p. 208. ISBN 978-84-686-6156-8.
* ↑ Livres hebdo (en francès). Editions professionnelles du livre, 2007, p. 136.
* ↑ Livres hebdo (en francès). Editions professionnelles du livre, 2010-04, p. 46. ISBN 978-2-07-012920-1.
# Flamengo (desambiguació)

«Flamengo» té aquests significats:
Flamengo és un barri de Rio de Janeiro. També pot referir-se a:
* Clube de Regatas do Flamengo, club de futbol de la ciutat de Rio de Janeiro
* Esporte Clube Flamengo, club de futbol de la ciutat de Teresina
* Esporte Clube Flamengo Paraibano, club de futbol de la ciutat de João Pessoa
* Associação Atlética Flamengo, club de futbol de la ciutat de Guarulhos
* Sport Club Flamengo, antic club de futbol de Recife
* Clube de Regatas Flamengo (RO), antic club de futbol de Porto Velho
# Pennsville

Pennsville és una concentració de població designada pel cens dels Estats Units a l'estat de Nova Jersey. Segons el cens del 2000 tenia 11.657 habitants.

## Demografia

Segons el cens del 2000, Pennsville tenia 11.657 habitants, 4.684 habitatges, i 3.292 famílies. La densitat de població era de 429,5 habitants/km².
Dels 4.684 habitatges en un 29,8% hi vivien nens de menys de 18 anys, en un 55,8% hi vivien parelles casades, en un 10,4% dones solteres, i en un 29,7% no eren unitats familiars. En el 25,4% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,3% tenia menys de 18 anys, un 7,9% entre 18 i 24, un 28,3% entre 25 i 44, un 25,3% de 45 a 60 i un 15,2% 65 anys o més.
L'edat mediana era de 39 anys. Per cada 100 dones de 18 o més anys hi havia 89,8 homes.
La renda mediana per habitatge era de 47.494 $ i la renda mediana per família de 57.290 $. Els homes tenien una renda mediana de 46.157 $ mentre que les dones 29.818 $. La renda per capita de la població era de 22.522 $. Aproximadament el 3,4% de les famílies i el 5,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pennsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Pennsville». American Fact Finder. Oficina del Cens dels Estats Units, 12-01-2010.
# Jiří Starosta

Jiří Starosta (Muglinov, 22 d'abril de 1924 - 15 de febrer de 2012) va ser un futbolista txec de la década de 1950 i entrenador de futbol.
Com a futbolista va jugar a Vítkovické železárny. L'any 1959 fou nomenat seleccionador d'Etiòpia. A continuació fou nomenat seleccionador de Sudan i seleccionador de Cuba. El 1984 esdevingué entrenador del club Vítkovice.

## Referències

* ↑ «African Nations Cup 1959». rsssf.com.
* ↑ «African Nations Cup 1970». rsssf.com.
* ↑ «Český trenér Jiří Starosta vládl Africe, zapsal se zde do historie». isport.blesk.cz (Archived). Arxivat de l'original el 2021-06-21. [Consulta: 14 setembre 2023].
* ↑ «TJ Vítkovice - 1. fotbalová liga 1983/84». csfotbal.cz.
# Fangdiekgraben

El Fangdiekgraben també anomenat Fangdieckgraben és un riu d'Hamburg (Alemanya).
Neix a Lurup, sorgeix de la seva vida entubada a prop del carrer Elbgaustraße i desemboca al Mühlenau a Eidelstedt. El seu nom prové del Fangdiek, un mot baix alemany que significa conca de dipòsit. El rierol que va degenerar a l'era industrial del segle passat, va ser adoptat per a una escola veïna, el Goethe Gymnasium i després pel grup Seilmanns Natur-Ranger -que van treure'l de la seva triste sort monofuncional d'evacuador d'aigua excedentària a un medi ambient estimat per a una varietat creixent de fauna i de flora. Van posar-hi grava o blocs erràtics, van plantar verònica beccabunga. El concurs de totes aquestes intervencions va conduir a un èxit ecològic: més diversitat, més espècies, menys de pol·lució.
Fotos del naixement cap a la desembocadura:
* Gual nou a la part renaturalitzat del riu
* Pont de fusta
* El riu a través el polígon industrial
* La confluència amb el Mühlenau

## Referències

* ↑ Kurt Schacht, Wieder mehr Kleinfische im Fangdieck-Bach in Luruper Nachrichten Nr. 2004/34, pàgina 7
# Ponç III d'Empúries

Ponç III d'Empúries o Ponç Hug II d'Empúries (ca. 1135 - 1200) fou comte d'Empúries de 1173 fins a la seva mort el 1200. Era el fill primer d'Hug III d'Empúries i de Jussiana d'Entença, va heretar el comtat d'Empúries a la mort del seu pare el 1173.
Durant el seu regnat el comtat va sofrir grans pestes, fam i inundacions, que el sumiren en una gran crisi econòmica. Tot i això va fer grans donacions als monestirs de Sant Pere de Rodes i de Sant Quirze de Colera.
Es casà en primeres núpcies amb Adelaida de Montcada, probablement filla de Guillem Ramon I de Montcada el Gran Senescal, de qui va tenir el seu hereu Hug IV d'Empúries (v 1170-1230), comte d'Empúries. En segones núpcies es casà amb Ermessenda de Peratallada, de la qual volgué adquirir nombroses terres, però se n'hagué de separar poc abans de morir perquè l'enllaç s'havia fet sense dispensa apostòlica.

## Referències

* ↑ «Ponç III d'Empúries». Gran Enciclopèdia Catalana. Barcelona: Grup Enciclopèdia Catalana.
# Pennsbury Village

Pennsbury Village és una població dels Estats Units a l'estat de Pennsilvània. Segons el cens del 2000 tenia 738 habitants.

## Demografia

Segons el cens del 2000, Pennsbury Village tenia 738 habitants, 491 habitatges, i 152 famílies. La densitat de població era de 4.749,1 habitants/km².
Dels 491 habitatges en un 11% hi vivien nens de menys de 18 anys, en un 21,2% hi vivien parelles casades, en un 8,4% dones solteres, i en un 69% no eren unitats familiars. En el 61,9% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,5 i el nombre mitjà de persones que vivien en cada família era de 2,32.
Per edats la població es repartia de la següent manera: un 9,5% tenia menys de 18 anys, un 5% entre 18 i 24, un 50,4% entre 25 i 44, un 28,7% de 45 a 60 i un 6,4% 65 anys o més.
L'edat mediana era de 37 anys. Per cada 100 dones de 18 o més anys hi havia 64,1 homes.
La renda mediana per habitatge era de 46.579 $ i la renda mediana per família de 55.125 $. Els homes tenien una renda mediana de 42.222 $ mentre que les dones 36.528 $. La renda per capita de la població era de 33.339 $. Entorn del 3,8% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pennsbury Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Pennsbury Village». American Fact Finder. Oficina del Cens dels Estats Units, 12-01-2010.
# Antonio de Ríos Rosas

Antonio de los Ríos Rosas (Ronda, 16 de març de 1812 — Madrid, 3 de novembre de 1873) va ser un jurista i polític espanyol. Fou elegit president de la Cambra del Congrés dels Diputats durant les legislatures de 1863-1864, 1865-1866 i 1872.

## Biografia

Ríos Rosas era llicenciat en Dret per la Universitat de Granada i va accedir per primera vegada a les Corts Generals com a Diputat per la província de Màlaga el 1836. Contrari a les maniobres del General Espartero durant la Regència de Maria Cristina, se li va oposar frontalment a partir de 1840. Amb la caiguda del general i la majoria d'edat d'Isabel II, va ser nomenat membre del Consell Reial.
Al llarg dels anys va evolucionar cap a posicions menys absolutistes i més properes al moderantisme democràtic. Es va oposar també a Narváez en la Dècada Moderada, si bé també es va oposar fermament a les modificacions constitucionals que es proposaven des del Govern del Bienni Progressista, més proper a la vella doctrina de la sobirania compartida entre la Corona i les Corts. Amb l'arribada de Leopoldo O'Donnell al poder en els governs de la Unió Liberal, se li va encarregar la redacció de l'Acta Addicional per tal de fer més liberal la restaurada Constitució de 1845 i va ser nomenat Ministre de Governació el 14 de juliol de 1856 al primer govern, encara que va cessar a l'octubre del mateix any. Jurista de gran prestigi, el 1852 ingressà en la Reial Acadèmia de Jurisprudència i Legislació.
Posteriorment va ser ambaixador d'Espanya a Roma i va portar el pes de les negociacions per restablir les relacions diplomàtiques amb la Santa Seu i posar de nou en vigor el Concordat de 1851. A partir de 1861 es va separar de la línia d'O'Donnell i el 1863 fou nomenat President del Congrés dels Diputats en els moments més crítics de la Unió Liberal. Va ingressar a la Reial Acadèmia Espanyola i va ser elegit President de l'Ateneo de Madrid. Durant dos anys fou bandejat per Narváez a Canàries.
Després de la caiguda de la monarquia, durant el Sexenni Democràtic va ser nomenat membre del Consell d'Estat i es va mantenir dins dels moderats allunyat de les temptacions republicanes. Va recolzar l'elecció d'Amadeu de Savoia com a Rei d'Espanya. Però el fracàs d'aquesta experiència i l'adveniment de la primera república el van apropar a les tesis d'Emilio Castelar (republicanisme unitari) enfront de les de Francesc Pi i Margall (republicanisme federal), molt més radicals; encara que en discrepava pel que fa a les qüestions religioses. Va morir a Madrid mancat de recursos.

## Bibliografia

* Pérez de Guzmán y Gallo, Juan «Historia política y parlamentaria, del Excmo. Sr. D. Antonio de los Ríos Rosas, con sus principales discursos, estado de la política en el día que los pronunció, influencia de ellos en la vida de los Gobiernos y de las Cortes...». Boletín de la Real Academia de la Historia, 63, 1913, pàg. 434-447.

## Enllaços externs

             A Wikimedia Commons hi ha contingut multimèdia relatiu a: Antonio de Ríos Rosas
* (castellà) Biografia
* (castellà) Biografia a xtec.es
* (castellà) Fitxa del Congrés dels Diputats (castellà)
# Ponç III de Cervera

Ponç III de Cervera, conegut també com a Ponç III de Bas, (-1195) fou vescomte regent de Bas i senyor de l'Espluga Sobirana.

## Família

Fill de Ponç II de Cervera i d'Almodis de Barcelona. Es va casar amb una dama anomenada Marquesa (de Ribelles?) i fou pare de Pere II de Cervera i un tal Ponç.

## Biografia

El seu germà i hereu al Vescomtat de Bas, Hug I de Cervera es traslladà el 1177 a Sardenya, on es casà amb Ispella de Serra. Hug I ja no va tornar i Ponç III es quedà com a vescomte regent. A la mort d'Hug, Ponç III es titulà vescomte fins que morí.
Llavors es produí una situació confusa entre Hug II Ponç fill d'Hug I, que reclamà el vescomtat, i Pere II, fill de Ponç III. El 1198 aquest reconegué el seu cosí Hug II Ponç, el qual tornà a Sardenya i designà regent l'altre cosí Hug de Tarroja (de fet, Hug III), fill de Gaia, germana de Ponç III.

## Bibliografia

* «Ponç III de Cervera». Gran Enciclopèdia Catalana. Barcelona: Grup Enciclopèdia Catalana.
* Enciclopèdia Catalana: Vescomtat de Bas
# Joan Fabra (Bisbe de Tortosa)

Joan Fabra va ser un bisbe.
El papa Innocenci VI el va nomenar bisbe de Tortosa el 27 de febrer de 1357, en una butlla emesa a Avinyó, i va prendre possessió del càrrec el 8 d'abril d'aquell mateix any. Va celebrar un sínode l'any 1359, on es van decretar algunes disposicions sobre disciplina eclesiàstica.
El 1362 el van nomenar bisbe de Carcassona.

## Referències

* ↑ Miravall, Ramon. Episcopologi Dertosense: introducció a la història de la societat i de l'Església de Tortosa (en castellà). Tortosa: UNED Tortosa, 2016, p. 177 (Cadup Estudios). ISBN 9788493842055.
* 1 2 O'Callaghan i Forcadell, Ramon. Episcopológio de la Santa Iglesia de Tortosa (en castellà). Tortosa: Imprenta Católica de G. Llasat, 1896, p. 96.
* ↑ O'Callaghan, 1896, p. 97

## Bibliografia

* O'Callaghan i Forcadell, Ramon. Episcopológio de la Santa Iglesia de Tortosa (en castellà). Tortosa: Imprenta Católica de G. Llasat, 1896.
* Miravall, Ramon. Episcopologi Dertosense: introducció a la història de la societat i de l'Església de Tortosa. Tortosa: UNED Tortosa, 2016 (Cadup Estudios). ISBN 97884938420.
# Antonio de Saavedra y Jofré

Antonio de Saavedra y Jofré (València, 1 de febrer de 1777 - Gènova, 13 de febrer de 1842), VII comte de l'Alcúdia, va ser Secretari d'Estat d'Espanya des del 20 de gener de 1832 fins a l'1 d'octubre del mateix any.
Casat amb primeres noces amb la seva neboda Patrocinio de Saavedra y Roca, baronessa d'Albalat de Segart i de la Toga, només va tenir un fill. En 1823 casà en segones noces amb Sinforosa Frígola y Mercader, filla de José Antonio Frígola y Xatmar, Baró de Cortes de Pallàs, amb la que va tenir cinc fills, entre ells el seu successor en títols, Antonio de Saavedra y Frígola (1826-1871). En 1834 es casaria en terceres noces amb la seva cunyada Josefa Frígola y Mercader, amb la que va tenir cinc fills més. Posseïa els títols de VII Comte de Alcudia, X de Xestalgar, X Baró d'Albalat de Segart, i Mestrant de València.
Després de la defunció de Manuel González Salmón, el 20 de gener de 1832, va assumir el càrrec de Secretari d'Estat d'Espanya com a interí. No obstant això, no ho ocuparia fins a un mes després, temps durant el qual va exercir Francisco Tadeo Calomarde. Va ser substituït per Francisco Cea Bermúdez.

## Vegeu també

* Manuel de Saavedra i Frígola

## Referències

* ↑ Antonio de Saavedra y Jofré a genall.net
* ↑ «Genealogia del cognom Saavedra». Arxivat de l'original el 2010-01-28. [Consulta: 3 abril 2016].
* ↑ Ministres de Ferran VII Arxivat 2019-02-09 a Wayback Machine. al web del CSIC

## Bibliografia

* Caridad Salvador, Antonio «Los carlistas de Valencia. La reacción en una ciudad liberal (1833-1840)». Brocar: cuardernos de investigación histórica, 36, 2012, pàg. 161-183 [Consulta: 16 setembre 2015].
# Ágatha Ruiz de la Prada

Ágatha Ruiz de la Prada y de Sentmenat, XII marquesa de Castelldosrius, XXIX baronessa de Santa Pau i Gran d'Espanya (Madrid, 22 de juliol de 1960), és una dissenyadora de roba espanyola.
Filla d'un famós arquitecte i aristòcrata castellà, Juan Manuel Ruiz de la Prada i Sanchiz, i d'una aristòcrata catalana, Maria Isabel de Sentmenat i Urruela, té quatre germans: Manuel, Ana Sandra, Félix e Isabel. Va estudiar a l'Escola d'Art i Tècniques de la Moda de Barcelona.
Va començar la seva carrera com a dissenyadora el 1981, quan va presentar la seva primera col·lecció a Local, Centre de Disseny. Els seus dissenys destaquen per la modernitat (vestits amb caixes, acompanyats amb estrelles, sols, llunes, i cors, amb colors vius) amb un to decididament naïf.
A més de roba, ha traslladat els seus dissenys a mobles, cadires, taules, sofàs, vaixelles, catifes, làmpades, material escolar (llibretes, estoigs escolars, llapis, bolígrafs, perfums, tovalloles, etc. Fins i tot ha dissenyat portades de discs i llibres. Darrerament s'està distingint com a cartellista
Fins 2016 va ser la parella sentimental del periodista Pedro J. Ramírez.
També dona nom a una marca de perfums, fabricada per la companyia catalana de perfumeria i moda Puig.

## Referències

* 1 2 Digital, La Vanguardia. «[http://hemeroteca.lavanguardia.com/preview/1958/12/03/pagina-28/32762306/pdf.html Edición del miércoles, 03 diciembre 1958, página 28 - Hemeroteca - Lavanguardia.es]» (en castellà). [Consulta: 1r setembre 2017].
* ↑ «Puig». ModaMarcas. Arxivat de l'original el 2013-04-09. [Consulta: 29 abril 2012].
# Ponç Hug d'Entença

Ponç Hug d'Entença (s. XII) fou un senyor de la baronia d'Alcolea de Cinca. Fou fill d'Hug III d'Empúries i Jussiana d'Entença i heretà d'aquesta la baronia d'Alcolea de Cinca.
Ponç Hug d'Entença va tenir tres fills:
* Berenger
* Gombau (o Guillem)
* Jussiana d'Entença, que heretà la baronia i es casà amb Bernat Guillem de Montpeller

## Referències

* ↑ «Gran Enciclopèdia Catalana: Jussiana d'Entença». [Consulta: 7 setembre 2015].
* ↑ Miret i Sans, Joaquim. Itinerari de Jaume I "el Conqueridor". Ed. Facsímil. Institut d'Estudis Catalans, 1918, p. 575. ISBN 84-7283-751-3.
# Període Asuka

El període asuka (飛鳥時代, Asuka-jidai) és el període de la història del Japó que transcorre entre els anys 552-710. L'arribada del budisme va marcar un canvi en la societat japonesa i també va afectar el govern de Yamato.
L'estat de Yamato va evolucionar molt durant aquest període, el qual és anomenat així per la regió d'Asuka, al sud de l'actual ciutat de Nara, lloc de nombroses capitals temporals establertes durant aquest període. El període asuka és conegut per les seves significatives transformacions artístiques, socials i polítiques, les quals tenien els seus orígens en l'últim període kofun.
Artísticament, el terme estil tori és usat sovint per al període asuka. Això es deu a l'escultor Kuratsukuri Tori, net de l'immigrant xinès Shiba Tatto. L'estil tori hereta l'estil wei del nord de la Xina.

## Referències

* ↑ Sakaiya, 1995:324.

## Bibliografia

* Sakaiya, Taichi. Què és Japó?: Contradiccions i transformacions. Andres Bello, 1995. ISBN 9-56131-347-2.
# EpiVacCorona

EpiVacCorona (en rus: ЭпиВакКорона, tr. EpiVakKorona) és una vacuna contra la COVID-19 desenvolupada pel Vector Institute. EpiVacCorona és una Vacuna basada en antígens peptídics, que provoca una reacció immunitària contra la COVID-19 i afavoreix el desenvolupament de la immunitat.

## Assajos

De fase I-II amb 100 participants: Estudi aleatoritzat senzill, cec, controlat amb placebo, de seguretat, reactogenicitat i immunogenicitat. Rússia, de Jul 2020 - Set 2020.
De fase III amb 40.000 participants: Doble cec aleatoritzat, controlat amb placebo per avaluar l'eficàcia, la immunogenicitat i la seguretat. Rússia. Nov 2020 – ?.

## Autoritzacions

Autorització plena  Autorització d'emergència  Permesa per viatges

### Plena (1)

* Turkmenistan

### Emergència (4)

* Belarús
* Cambodja
* Rússia
* Veneçuela

## Emmagatzematge

A 2-8 °C.

## Administració

En 2 dosis separades per 3-4 setmanes.

## Referències

* 1 2 3 4 5 «Study of the Safety, Reactogenicity and Immunogenicity of "EpiVacCorona" Vaccine for the Prevention of COVID-19 (EpiVacCorona)». United States National Library of Medicine, 22-09-2020.
* 1 2 «Russian EpiVacCorona Vaccine Has No Adverse Effects» (en anglès). OREANDA-NEWS, 13-01-2021.
* 1 2 «Over 1,400 volunteers get Russia's first EpiVacCorona vaccine jab» (en anglès). TASS, 15-12-2020.
* ↑ Russia’s EpiVacCorona vaccine post-registration trials started. The Pharma Letter.
* ↑ «State Research Center of Virology and Biotechnology: COVID-19 Vaccine Patented». Federal Service for Intellectual Property, 30-09-2020.
* ↑ «Turkmenistan registers vaccines for the prevention of infectious diseases» (en anglès). Turkmenistan Today, 29-01-2021.
* ↑ «Russian vaccine "EpiVacCorona" was registered in Turkmenistan». EN24, 29-01-2021 [Consulta: 18 març 2021]. Arxivat 19 de març 2021 a Wayback Machine. «Còpia arxivada». Arxivat de l'original el 2021-03-19. [Consulta: 17 juny 2021].
* ↑ «Belarus receives Russia's EpiVacCorona vaccine» (en anglès), 03-02-2021. [Consulta: 5 abril 2021].
* 1 2 «COVID19 Vaccine Tracker». [Consulta: 12 gener 2022].
* ↑ «О регистрации вакцины ФБУН ГНЦ ВБ "Вектор" Роспотребнадзора «ЭпиВакКорона»» (en rus), 14-10-2020. Arxivat de l'original el 1 de novembre 2020. [Consulta: 18 març 2021].
* ↑ «Russia’s EpiVacCorona vaccine post-registration trials started» (en anglès). The Pharma Letter, 18-11-2020.
COVID-19 i la Pandèmia de COVID-19 :
Als Països Catalans :
Salut :